Tampereen Kaupunkiliikenne

Tampereen Kaupunkiliikenne Liikelaitos eli TKL (aiemmin Tampereen Kaupungin Liikennelaitos) on Tampereen kaupungin omistama linja-autoliikenteen tuottaja. TKL liikennöi vain kilpailuttamattomia reittejä poliittisen suorahankintapäätöksen perusteella.

Kalusto
Vuonna 2022 TKL:n kalusto koostui 90 linjaliikennebussista. Ne ovat kaikki matalalattiaisia Volvoja ja Solariksia. Aikaisemmin kalustoon on kuulunut myös kotimaisia Sisu- ja Vanaja-autoja sekä brittiläisiä AEC-busseja − TKL oli suurin kyseisen automerkin käyttäjä Suomessa −, sekä lisäksi vielä joitakin yksittäiskappaleita muita automerkkejä kuten VanHool, M.A.N., Mercedes-Benz tai Volkswagen. TKL:n kalustohankinnat vuodesta 2008 alkaen ovat koostuneet Volvon ja Solariksen linja-autoista.

Eniten linja-autoja liikennelaitoksella on ollut vuonna 1977, jolloin niitä oli 249.

TKL otti ensimmäisenä liikennöitsijänä käyttöön Volvon 8900-sarjan linja-autot. TKL otti myös ensimmäisenä liikennöitsijänä suomessa käyttöön Solaris-linja-autot.

Vuoden 2019 kalustohankinnat olivat
 7 kpl Volvo 8908 LLE ja
 3 kpl Solaris U15LE
Tämän jälkeen TKL ei ole enää hankkinut uusia busseja.

Virstanpylväitä 
 TKL perustettiin 20.10.1948
 Suomen ensimmäinen säännöllisesti liikennöity johdinautolinja Hämeenkatu-Härmälä avattiin 8.12.1948
 Pyynikin halli valmistui 1949
 Tampereen Liikenne Oy:n (Takra Oy) liikenne TKL:lle 1950
 Nekalan korjaamo ja halli käyttöön 1955
 Liikenne ulotettiin Koivistonkylään 1961 sekä Vehmaisiin ja Viialaan 1962
 Liikenne ulotettiin Tesomalle 1965 ja Peltolammille 1967
 Almex-rahastusjärjestelmä otettiin käyttöön 1969
 Hervannan liikenne aloitettiin 1.2.1972
 Johdinautoliikenne päättyi 15.5.1976
 TKL sai ensimmäisen nivellinja-autonsa joulukuussa 1977
 Nekalaan valmistui uusi korjaamo 1984 ja uusi toimisto 1986
 TKL sai ensimmäisen matalalattia- ja neljä ensimmäistä telibussiansa 1990
 Pyynikin varikosta luovuttiin ja toiminta keskitettiin Nekalaan vuonna 1992
 TKL:n lautakunta lopetettiin, viimeinen kokous pidettiin 8.12.1992
 Uudet elektroniset matkakortit, joista ensimmäiset otettiin käyttöön 10.10.1995
 Yhteistariffiliikenne Tampereen alueella alkoi 3.6.1996
 TKL sai johtokunnan 1997
 Liikennelaitos täytti 50 vuotta 8.12.1998
 Pysäkkiaikataulut otettiin käyttöön 2003
 Reaaliaikainen informaatiojärjestelmä PARAS otettiin käyttöön vuonna 2005
 Siirtyminen tilaaja-tuottaja -malliin 1.4.2006
 Kaikki uushankinta bussit on varustettu jäähdytysilmastoinnilla ja kattolämmityksellä alkaen 2008
 Tampereen Kaupunkiliikenne Liikelaitos -nimi käyttöön 2009
 Kaikki uushankinta bussit mahdollistavat sähköpyörätuolien kuljetuksen alkaen 2009
 IJ2010-laitteisto korvasi PARAS-laitteiston. IJ2010-laitteisto on Tampereen joukkoliikenteen informaatiojärjestelmä.
 Ensimmäiset hybridibussit linjalle tammikuussa 2013
 Viimeiset nivelbussit pois käytöstä toukokuussa 2014, palasivat takaisin vuoden 2017 alkupuoliskolla
 Ensimmäiset Euro 6 -bussit ajoon 2014
 TKL sai neljä sähkölinja-autoa viiden vuoden liisauksella. Poistuivat käytöstä 2021.Solarikselta  2016
 Linjat, jolla TKL liikennöi: 2, 6, 7, 8, 12, 17, 28, 33, 34, 35, 36(X), 37(X), 38, 39(A), 41, 58, 82 ja 86(X).

Katso myös 
 Tampereen raitioliikenne

Lähteet 
Pyrhönen Kimmo & Lehtonen Timo: Tampereen siniset bussit, Tampereen kaupungin liikennelaitos, 1998, ISBN 9516090796
Uola Mikko: Tampereen kaupungin liikennelaitos 1948-1978, Tampereen kaupungin liikennelaitos, 1978, ISBN 9519917195
Peltola Jarmo: Onnikoita ja rollikoita: viisi vuosikymmentä (1948-1998) kunnallista joukkoliikennettä Tampereella,  Tampereen kaupungin liikennelaitos, 1998, ISBN 9516090877

Viitteet

Aiheesta muualla 

Peltola Jarmo: Onnikoita ja rollikoita – Viisi vuosikymmentä (1948–1998) kunnallista joukkoliikennettä Tampereella, Tampereen kaupungin liikennelaitos, 1998, ISBN 951-609-087-7
Tampereen Kaupunkiliikenne
TSB-bussisivut

Suomalaiset linja-autoyhtiöt
Tampereen kaupungin liikelaitokset
Suomen linja-autoliikenne
Tampereen liikenne
Liikennelaitokset